钦定古今图书集成/明伦汇编/氏族典/第392卷 > 李及之
## 钦定古今图书集成/明伦汇编/氏族典/第392卷 > 李及之

按《宋史李迪传》：“‘及之字公达，迪弟之子。由荫登第，通
判安肃军。康定中，夏人犯边，契丹复发兵。及之言契
丹以与夏人甥舅之故，特以此慰其心，姑张虚势以
疑我，必不失誓好，愿毋过虞’。已而果然。徙通判河南
府，知信州，入判刑部。尝撰次唐史有益治体者，为《君
臣龟鉴》八十卷。”王尧臣上其书，并表其学行。韩琦亦
以馆职荐之。召试，除直秘阁。历开封府判官，知泾、晋、
陕三州，以大中大夫致仕，卒。子孝寿、孝称。